नारदस्मृतिः/व्यवहारपदानि/अस्वामिविक्रयः
<table>		
		
<td><p>		
	निक्षिप्तं वा परद्रव्यं नष्टं लब्ध्वापहृत्य वा   ।विक्रीयतेऽसमक्षं यद्विज्ञेयोऽस्वामिविक्रयः   । । ७.१  । ।	</p>
<td><p>		
	द्रव्यं अस्वामिविक्रीतं प्राप्य स्वामी समाप्नुयात् ।प्रकाशं क्रयतः शुद्धिः क्रेतुः स्तेयं रहः क्रयात् । । ७.२  । ।	</p>
<td><p>		
	अस्वाम्यनुमताद्दासादसतश्च जनाद्रहः   ।हीनमूल्यं अवेलायां क्रीणंस्तद्दोषभाग्भवेत् । । ७.३  । ।	</p>
<td><p>		
	न गूहेतागमं क्रेता शुद्धिस्तस्य तदागमात् ।विपर्यये तुल्यदोषः स्तेयदण्डं च सोऽर्हति   । । ७.४  । ।	</p>
<td><p>		
	विक्रेता स्वामिनेऽर्थं च क्रेतुर्मूल्यं च तत्कृतम्  ।दद्याद्दण्डं तथा राज्ञे विधिरस्वामिविक्रये   । । ७.५  । ।	</p>
<td><p>		
	परेण निहितं लब्ध्वा राजन्युपहरेन्निधिम्  ।राजगामी निधिः सर्वः सर्वेषां ब्राह्मणादृते   । । ७.६  । ।	</p>
<td><p>		
	ब्राह्मणोऽपि निधिं लब्ध्वा क्षिप्रं राज्ञे निवेदयेत् ।तेन दत्तं च भूञ्जीत स्तेनः स्यादनिवेदयन्  । । ७.७  । ।	</p>
<td><p>		
	स्वं अप्यर्थं तथा नष्टं लब्ध्वा राज्ञे निवेदयेत् ।गृह्णीयात्तत्र तं शुद्धं अशुद्धं स्यात्ततोऽन्यथा   । । ७.८  । ।	</p>